31. 12. 94 De Europæiske Fællesskabers Tidende Nr. L 356/5 RÅDETS FORORDNING (EF) Nr. 3361/94 af 29. december 1994 om åbning af toldkontingenter for Østrig, Finland og Sverige RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 113, under henvisning til forslag fra Kommissionen, og ud fra følgende betragtninger : I henhold til artikel 2 i akten vedrørende vilkårene for Østrigs, Finlands og Sveriges tiltrædelse af Fællesskabet skal disse lande anvende den fælles toldtarif fra den 1. januar 1995; efter tiltrædelserne skal der føres forhandlinger i henhold til artikel XXIV, stk. 6, i den almindelige overenskomst om told og udenrigshandel 1994 (+GATT 1994«) med henblik på at finde løsninger på de tilfælde, hvor de nye medlemsstaters anvendelse af den fælles toldtarif fører til ændring eller tilbagetrækning af toldindrømmelser, som de forudgående har tilstået ; de nye medlemsstaters anvendelse af den fælles toldtarif vil medføre en reduktion af visse importafgifter og en forøgelse af visse andre afgifter ; er det hensigtsmæssigt for Fællesskabet at indrømme sine handelspartnere midlertidig fritagelse med hensyn til de (alvorligste) tilfælde, hvor importafgifterne skal hæves; derfor vil visse toldsatser skulle nedsættes på autonomt grundlag i perioden fra 1. januar til 30. juni 1995, hvor- efter forhandlinger skal afsluttes ; sådanne foranstaltninger træder i kraft under forbehold af og på samme dato som traktaten — UDSTEDT FØLGENDE FORORDNING : Artikel 1 1. Republikken Østrig, Republikken Finland og Kongeriget Sverige skal fra den 1. januar til den 30. juni 1995 anvende de i bilaget anførte importafgifter for de varer, der er omfattet af de i bilaget angivne toldkontin- genter. 2. Stk. 1 finder anvendelse, såfremt de pågældende varer — overgår til fri omsætning i henholdsvis Østrigs, Finlands eller Sveriges område, og der forbruges eller undergår forædling, således at de opnår status som varer med fællesskabsoprindelse, og — forbliver under toldtilsyn i henhold til de relevante fællesskabsbestemmelser om særligt anvendelses- formål (Rådets forordning (EØF) nr. 2913/92 af 12. oktober 1992 om indførelse af en EF-toldkodeks, artikel 21 og 82). 3. Stk. 1 finder kun anvendelse, såfremt der til støtte for angivelsen om indførsel med henblik på overgang til fri omsætning fremlægges en licens udstedt af de rele- vante østrigske, finske eller svenske myndigheder, hvori det bekræftes, at de pågældende varer er omfattet af anvendelsesområdet for bestemmelserne i stk. 1. 4. Kommissionen og de kompetente henholdsvis østrigske, finske eller svenske myndigheder træffer enhver foranstaltning, som måtte være nødvendig med henblik på at sikre, at det endelige forbrug af den pågældende vare eller den forædling, ved hvilken den opnår fællesskabs- oprindelse, finder sted i henholdvis Østrig, Finland eller Sverige. Artikel 2 Denne forordning træder i kraft på datoen for og med forbehold af ikrafttrædelsen af traktaten vedrørende Østrigs, Finlands og Sveriges tiltrædelse. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 29. december 1994. På Rådets vegne K. KINKEL Formand